hippocrates-et-corpus-hippocraticum.epistulae 18
18 . Δημόκριτος Ἱπποκράτει εὖ πράττειν . Ἐπῆλθες ἡμῖν ὡς μεμηνόσιν , ὦ Ἱππόκρατες , ἐλλέβορον δώσων , πεισθεὶς ἀνοήτοις ἀνδράσι , παρ’ οἷσιν ὁ πόνος τῆς ἀρετῆς μανίη κρίνεται . Ἐτυγχάνομεν δὲ περὶ κόσμου διαθέσιος καὶ πολογραφίης , ἔτι τε ἄστρων οὐρανίων ξυγγράφοντες . Γνοὺς δὲ τὴν ἐπὶ τούτοις φύσιν , ὡς ἀκεραίως κάρτα εἴη ἐπιδεδημιουργημένα καὶ ὡς τῆλου μανίης καὶ παραφρονήσιος καθεστήκοι , ἐμοῖο μὲν φύσιν ἐπῄνεσας , ἀπηνέας δὲ καὶ μεμηνότας κείνους ἔκρινας . Ὁκόσα γὰρ ἰνδαλμοῖσι διαλλάττοντα ἀνὰ τὸν ἠέρα πλάζει ἡμέας , ἃ δὴ κόσμῳ ξυνεώραται καὶ ἀμειψιρυσμέοντα τέτευχε , ταῦτα · νόος ἐμὸς φύσιν ἐρευνήσας ἀτρεκέως ἐς φάος ἤγαγεν · μάρτυρες δὲ τουτέων βίβλοί ὑπ’ ἐμοῖο γραφεῖσαι . Χρὴ οὖν καὶ σὲ , ὦ Ἱππόκρατες , μὴ τοιουτοτρόποισιν ἀνδράσιν ξυνέρχεσθαι καὶ ξυνομιλέειν , ὧν νόος ἀκρόπλοος καὶ ἀβέβαιος καθέστηκεν . Εἴ γάρ τοι πεισθεὶς ὡς μεμηνότα με επότισας ἐν ἐλλεβόρῳ , ἡ πινυτὴ μανίη ἂν ἐγεγόνει , καὶ σέο τέχνην ἂν κατεμέμψαντο , ὡς παραιτίην παρακοπῆς γεγενημένην · ἐλλέβορος γὰρ ὑγιαίνουσι . μὲν δοθεὶς ἐπισκοτεῖ διάνοιαν , μεμηνόσι δὲ κάρτα ὠφελέειν εἴωθεν . Γνῶθι γὰρ εἰ μὴ κατειλήφεις με γράφοντα , ἀνακείμενον δὲ ἢ σχέδην περιπατεῦντα καὶ προσομιλεῦντα ἐμαυτῷ , ὁτὲ μὲν δυσχεραίνοντα , ὁτὲ δὲ μειδιῶντα ἐπὶ τοῖσιν ἐννοουμένοισιν ὑπ’ ἐμοῖο , καὶ τοῖσι μὲν προσομιλέουσι τῶν γνωρίμων οὐ προσέχοντα , ἐφιστάντα δὲ τὴν διάνοιαν καὶ σκεπτόμενον ἐκπάγλως , ᾠήθης ἂν Δημόκριτον , κατά γε ὄψιος κρίσιν ἐκ τῶν ὁρεομένων ; μανίης εἰκόνι ἐοικέναι . Χρὴ οὖν τὸν ἰητρὸν μὴ μοῦνον ὄψει τὰ πάθεα κρίνειν , ἀλλὰ καὶ πρήγματι τούς τε ῥυθμοὺς ἀνακρίνειν ὡς ἐπιτοπλεῖστον , καὶ πότερον ἄρχοιτο τὸ πάθος ἤ μεσάζοι ἢ λήγοι , καὶ διαφορὴν καὶ ὥρην καὶ ἡλικίην παρατηροῦντα ἰητρεύειν τὸ πάθος οὐλομελίην τε τοῦ σκήνεος · ἐκ γὰρ τουτέων ἁπάντων εὐχερῶς τὴν νοῦσον εὑρήσεις . Ἀπέσταλκα δέ σοι τὸν περὶ μανίης λόγον . Ἔῤῥωσο .
Lemmas: 18 . Δημόκριτος Ἱπποκράτης εὖ πράσσω . ἐπέρχομαι ἐγώ ὡς μαίνομαι , ὦ Ἱπποκράτης , ἑλλέβορος δίδωμι , πείθω ἀνόητος ἀνήρ , παρά ὅς ὁ πόνος ὁ ἀρετή μανία κρίνω . τυγχάνω δέ περί κόσμος διάθεσις καί πολογραφία , ἔτι τε ἄστρον οὐράνιος συγγράφω . γιγνώσκω δέ ὁ ἐπί οὗτος φύσις , ὡς ἀκέραιος κάρτα εἰμί ἐπιδημιουργέω καί ὡς τῆλος μανία καί πάραφρονησις καθίστημι , ἐμός μέν φύσις ἐπαινέω , ἀπηνής δέ καί μαίνομαι ἐκεῖνος κρίνω . ὁπόσος γάρ ἰνδαλμός διαλλάσσω ἀνά ὁ ἀήρ πλάζω ἐγώ , ὅς δή κόσμος συνοράω καί ἀμειψιρυσμέω τυγχάνω , οὗτος · νόος ἐμός φύσις ἐρευνάω ἀτρεκής εἰς φάος ἄγω · μάρτυς δέ οὗτος βίβλος ὑπό ἐμός γράφω . χρή οὖν καί σύ , ὦ Ἱπποκράτης , μή τοιουτότροπος ἀνήρ συνέρχομαι καί συνομιλέω , ὅς νόος ἀκρόπλοος καί ἀβέβαιος καθίστημι . εἰ γάρ σύ πείθω ὡς μαίνομαι ἐγώ εποτόι ἐν ἑλλέβορος , ὁ πινυτή μανία ἄν γίγνομαι , καί σύ τέχνη ἄν καταμέμφομαι , ὡς παραιτητής παρακοπή γίγνομαι · ἑλλέβορος γάρ ὑγιαίνω . μέν δίδωμι ἐπισκοτέω διάνοια , μαίνομαι δέ κάρτα ὠφελέω εἴωθα . γιγνώσκω γάρ εἰ μή καταλαμβάνω ἐγώ γράφω , ἀνάκειμαι δέ ἤ σχέδην περιπατέω καί προσομιλέω ἐμαυτοῦ , ὅτε μέν δυσχεραίνω , ὅτε δέ μειδιάω ἐπί ὁ ἐννοέω ὑπό ἐμός , καί ὁ μέν προσομιλέω ὁ γνώριμος οὐ προσέχω , ἐφίστημι δέ ὁ διάνοια καί σκοπέω ἔκπαγλος , οἴομαι ἄν Δημόκριτος , κατά γε ὄψις κρίσις ἐκ ὁ ὁράω ; μανία εἰκών ἔοικα . χρή οὖν ὁ ἰατρός μή μόνος ὄψις ὁ πάθος κρίνω , ἀλλά καί πρᾶγμα ὁ τε ῥυθμός ἀνακρίνω ὡς ἐπιτοπολύς , καί πότερος ἄρχω ὁ πάθος ἤ μεσάζω ἤ λήγω , καί διαφορά καί ὥρα καί ἡλικία παρατηρέω ἰατρεύω ὁ πάθος οὐλομελίη τε ὁ σκῆνος · ἐκ γάρ οὗτος ἅπας εὐχερής ὁ νόσος εὑρίσκω . ἀποστέλλω δέ σύ ὁ περί μανία λόγος . ῥώννυμι .